તે જ રીતે ગાંધીજીનાં શબ્દોમાં રાષ્ટ્રવાદ એટલે, ‘’વ્યક્તિ પોતાના કુટુંબ માટે મરવા તૈયાર હોય,કુટુંબ પોતાના ગામ માટે,ગામ પોતાના પ્રાંત માટે અને પ્રાંત પોતાના દેશ માટે મરવા પણ તૈયાર થાય તે જ સાચો રાષ્ટ્રપ્રેમ છે.રાષ્ટ્રીય બન્યા સિવાય કોઈ આંતરરાષ્ટ્રીય બની શકે નહીં.રાષ્ટ્રીયતા હકીકત બને ,એટલે કે,જુદાજુદા ધર્મ, જુદીજુદી જ્ઞાતિ-જાતિ કે સંપ્રદાય ના લોકો તથા જુદાજુદા પ્રાંતના લોકો સંગઠીત થાય,એક સંપ બને અને માનવીની જેમ વર્તે તે જ સાચી રાષ્ટ્રીયતા.રાષ્ટ્રપ્રેમ એ પાપ નથી પરંતુ સ્વાર્થ, સંકીર્ણતા, એકલવાયાપણું જે વર્તમાન પ્રજાઓ વચ્ચે ઝઘડાઓનું કારણ છે, તે પાપ છે. દરેક બીજાના ભોગે લાભ લેવા ઈચ્છે છે.બીજાની પાયમાલી કરીને આગળ વધવા માંગે છે. તે પાપ છે. સમગ્ર માનવસમાજની સેવા અને માનવતાના લાભ માટે જ સંગઠીત થવું અને પોતાની શક્તિનો પુરેપુરો ઉપયોગ રાષ્ટ્રના વિકાસ માટે કરવો તે જ સાચો રાષ્ટ્રવાદ છે.’’